CELEX: 32015R0491
Language: lv
Date: 2015-03-23 00:00:00
Title: Komisijas Regula (ES) 2015/491 ( 2015. gada 23. marts ), ar kuru groza Regulu (ES) Nr. 605/2014, ar ko groza Eiropas Parlamenta un Padomes Regulu (EK) Nr. 1272/2008 par vielu un maisījumu klasificēšanu, marķēšanu un iepakošanu, lai iekļautu tajā bīstamības apzīmējumus un drošības prasību apzīmējumus horvātu valodā un pielāgotu to zinātnes un tehnikas attīstībai  Dokuments attiecas uz EEZ

24.3.2015   
            
            
               LV
            
            
               Eiropas Savienības Oficiālais Vēstnesis
            
            
               L 78/12
            
         KOMISIJAS REGULA (ES) 2015/491
   (2015. gada 23. marts),
   ar kuru groza Regulu (ES) Nr. 605/2014, ar ko groza Eiropas Parlamenta un Padomes Regulu (EK) Nr. 1272/2008 par vielu un maisījumu klasificēšanu, marķēšanu un iepakošanu, lai iekļautu tajā bīstamības apzīmējumus un drošības prasību apzīmējumus horvātu valodā un pielāgotu to zinātnes un tehnikas attīstībai
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2008. gada 16. decembra Regulu (EK) Nr. 1272/2008 par vielu un maisījumu klasificēšanu, marķēšanu un iepakošanu un ar ko groza un atceļ Direktīvas 67/548/EEK un 1999/45/EK un groza Regulu (EK) Nr. 1907/2006 (1), un jo īpaši tās 37. panta 5. punktu,
   tā kā:
   
               (1)
            
            
               Komisijas Regula (ES) Nr. 605/2014 (2), ko pieņēma 2014. gada 5. jūnijā, paredz no 2015. gada 1. aprīļa piemērot jaunus vai atjauninātus harmonizētās klasificēšanas un marķēšanas noteikumus vairākām vielām. Saistībā ar dažiem kavējumiem, kas radās minētās regulas pieņemšanas gaitā, pārejas periods līdz Regulas (ES) Nr. 605/2014 piemērošanas sākšanai ir ievērojami īsāks nekā pārejas periodi, ko piemēroja agrākiem pielāgojumiem zinātnes un tehnikas attīstībai. 10 mēneši šķiet nepietiekami ilgs laiks tam, lai ļautu uzņēmējiem pielāgoties jaunajiem noteikumiem, no kuriem daži skar plaši izmantotas ķīmiskās vielas. Tādēļ piemērošanas datums būtu jāatliek, paredzot pārejas periodu, kas atbilst ierastajai praksei attiecībā uz iepriekšējiem Regulas (EK) Nr. 1272/2008 pielāgojumiem tehnikas attīstībai.
            
         
               (2)
            
            
               Lai nodrošinātu, ka ekonomikas dalībnieki pēc iespējas drīzāk varētu paļauties uz tā termiņa atlikšanu, no kura piemērošana kļūs obligāta, šai regulai būtu jāstājas spēkā pēc iespējas drīzāk pēc tās publicēšanas Eiropas Savienības Oficiālajā Vēstnesī.
            
         
               (3)
            
            
               Šajā regulā paredzētie pasākumi ir saskaņā ar atzinumu, ko sniegusi komiteja, kura izveidota, ievērojot Eiropas Parlamenta un Padomes Regulas (EK) Nr. 1907/2006 (3) 133. pantu,
            
         IR PIEŅĒMUSI ŠO REGULU.
   1. pants
   Regulas (ES) Nr. 605/2014 3. panta 3. punktu aizstāj ar šādu:
   
      “3.   Šīs regulas 1. panta 3. punktu piemēro no 2016. gada 1. janvāra.”
   
   2. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 23. martā
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 353, 31.12.2008., 1. lpp.
   
   
      (2)  Komisijas 2014. gada 5. jūnija Regula (ES) Nr. 605/2014, ar ko groza Eiropas Parlamenta un Padomes Regulu (EK) Nr. 1272/2008 par vielu un maisījumu klasificēšanu, marķēšanu un iepakošanu, lai iekļautu tajā bīstamības apzīmējumus un drošības prasību apzīmējumus horvātu valodā un pielāgotu to zinātnes un tehnikas attīstībai (OV L 167, 6.6.2014., 36. lpp.).
   
      (3)  Eiropas Parlamenta un Padomes 2006. gada 18. decembra Regula (EK) Nr. 1907/2006, kas attiecas uz ķimikāliju reģistrēšanu, vērtēšanu, licencēšanu un ierobežošanu (REACH) un ar kuru izveido Eiropas Ķimikāliju aģentūru, groza Direktīvu 1999/45/EK un atceļ Padomes Regulu (EEK) Nr. 793/93 un Komisijas Regulu (EK) Nr. 1488/94, kā arī Padomes Direktīvu 76/769/EEK un Komisijas Direktīvu 91/155/EEK, Direktīvu 93/67/EEK, Direktīvu 93/105/EK un Direktīvu 2000/21/EK (OV L 396, 30.12.2006., 1. lpp.).